# The Social Network

| The Social Network |
| --- |
|  |
| Ohjaaja | David Fincher |
| Käsikirjoittaja | Aaron Sorkin |
| Perustuu | Ben Mezrichin romaaniin *The Accidental Billionaires* |
| Tuottaja | * Scott Rudin
* Dana Brunetti
* Michael De Luca
* Ceán Chaffin
 |
| Säveltäjä | * Trent Reznor
* Atticus Ross
 |
| Kuvaaja | Jeff Cronenweth |
| Leikkaaja | * Kirk Baxter
* Angus Wall
 |
| Tuotantosuunnittelija | Donald Graham Burt |
| Pääosat | * Jesse Eisenberg
* Andrew Garfield
* Justin Timberlake
* Armie Hammer
* Max Minghella
 |
| Valmistustiedot |
| Valmistusmaa | Yhdysvallat |
| Tuotantoyhtiö | Columbia Pictures |
| Ensi-ilta | * 2010-9-2424. syyskuuta 2010 (New York)
* 2010-10-011. lokakuuta 2010 (Yhdysvallat)
* 2010-10-2222. lokakuuta 2010 (Suomi)
 |
| Kesto | 120 minuuttia |
| Alkuperäiskieli | englanti |
| Budjetti | 40 000 000 dollaria |
| Tuotto | 224 920 315 dollaria |
| Seuraaja | *The Social Reckoning* |
| Aiheesta muualla |
| Virallinen sivusto |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**The Social Network** on vuonna 2010 ensi-iltansa saanut yhdysvaltalainen elämäkerrallinen draamaelokuva, jonka on ohjannut David Fincher. Se kertoo yhteisöpalvelu Facebookin perustamisvaiheista. Elokuva perustuu Ben Mezrichin vuonna 2009 julkaistuun kirjaan *The Accidental Billionaires*, jonka on sovittanut käsikirjoitukseksi Aaron Sorkin. Elokuvan pääosia esittävät Jesse Eisenberg, Andrew Garfield, Justin Timberlake, Armie Hammer ja Max Minghella.

*The Social Network* sai maailmanensi-iltansa New Yorkin elokuvajuhlilla 24. syyskuuta 2010. Suomen ensi-iltansa se sai 1. lokakuuta 2010.

Elokuva oli arvostelu- ja taloudellinen menestys, ja sen ohjaus, roolisuoritukset, käsikirjoitus, leikkaus, kuvaus sekä musiikit saivat ylistystä. Elokuva sai kahdeksan Oscar-ehdokkuutta vuoden 2011 gaalassa, joista se voitti kolme: paras sovitettu käsikirjoitus, paras musiikki ja paras leikkaus. Se palkittiin myös neljällä Golden Globella vuoden 2011 gaalassa parhaasta draamaelokuvasta, parhaasta ohjauksesta, parhaasta käsikirjoituksesta ja parhaasta musiikista.

Vuonna 2016 *The Social Network* äänestettiin BBC:n kyselyssä alkaneen vuosisadan 30 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.

## Juoni

Elokuva etenee rinnakkaisten kehyskertomusten kautta, joissa seurataan kahta meneillään olevaa oikeusistuntoa: toisessa Mark Zuckerbergia syyttää hänen entinen ystävänsä Eduardo Saverin, ja toisessa kaksoset Cameron ja Tyler Winklevoss.

Lokakuun 28. päivänä 2003 Harvardin yliopiston 19-vuotias toisen vuoden opiskelija Zuckerberg joutuu tyttöystävänsä Erica Albrightin jättämäksi. Palattuaan asuntolaansa Zuckerberg kirjoittaa tästä loukkaavan postauksen LiveJournal-blogiinsa. Zuckerberg luo Facemash-nimisen sivuston hakkeroidun datan avulla ja lataa sinne naisopiskelijoiden kuvia yliopiston asuntoloiden matrikkeleista, jolloin kävijät voivat pisteyttää opiskelijoiden viehättävyyttä. Sivuston liikenne kaataa osia Harvardin verkosta, minkä seurauksena Zuckerberg asetetaan puolen vuoden koeajalle.

Facemashin suosio herättää Winklevossin kaksosten ja heidän liikekumppaninsa Divya Narendran huomion. Kolmikko kutsuu Zuckerbergin kehittämään Harvard Connectionia, deittailuun keskittyvää ja vain Harvardin opiskelijoille tarkoitettua sosiaalista verkostoa. Pian tämän jälkeen Zuckerberg esittelee Saverinille idean ”TheFacebookista”, Ivy League -opiskelijoille suunnatusta verkostosta. Saverin toimii talousjohtajana ja antaa tuhannen dollarin siemenrahoituksen sivuston rakentamiseen, josta tulee nopeasti suosittu. Kuultuaan TheFacebookista Winklevossit ja Narendra raivostuvat uskoen Zuckerbergin varastaneen heidän ideansa ja johtaneen heitä harhaan viivästyttämällä Harvard Connectionin kehitystä. He valittavat asiasta Harvardin rehtorille Larry Summersille, joka suhtautuu heihin väheksyvästi eikä näe tarvetta kurinpitotoimille.

Saverin ja Zuckerberg tapaavat opiskelutoverinsa Christy Leen, joka pyytää heitä ”facebookkaamaan” hänet – ilmaus tekee heihin vaikutuksen. Suosion kasvaessa Zuckerberg laajentaa verkoston Yaleen, Columbiaan ja Stanfordiin. Saverin alkaa seurustella Leen kanssa, joka järjestää tapaamisen Napsterin perustajajäsenen Sean Parkerin kanssa. Parker esittelee visiota miljardiluokan yrityksestä, mikä tekee vaikutuksen Zuckerbergiin. Saverin pitää Parkeria vainoharhaisena ja harhaisena, lukuun ottamatta tämän ehdotusta lyhentää nimi muotoon ”Facebook”. Saverin tallettaa 18 000 dollaria uudelle tilille, kun taas Zuckerberg siirtää yrityksen Palo Altoon Parkerin neuvosta. Saverin jää New Yorkiin hoitamaan liiketoiminnan kehitystä ja eroaa Leestä. Myöhemmin Parker muuttaa taloon, jota Zuckerberg käyttää toimintakeskuksena, ja alkaa osallistua yrityksen toimintaan yhä enemmän Saverinin harmiksi.

Hävittyään niukasti vuoden 2004 Henleyn kuninkaallisessa regatassa Winklevossit huomaavat, että Parkerin myötä Facebook on laajentunut Eurooppaan (Oxford, Cambridge ja LSE) ja päättävät haastaa yrityksen oikeuteen immateriaalioikeuksien varkaudesta. Samaan aikaan Saverin vastustaa Parkerin päätöksiä ja jäädyttää yrityksen pankkitilin syntyneen riidan seurauksena. Hän leppyy, kun Zuckerberg paljastaa heidän saaneen 500 000 dollarin sijoituksen enkelisijoittaja Peter Thieliltä.

Saverin kutsutaan yrityksen uudelle pääkonttorille San Franciscoon liikeneuvottelun ja ”miljoonannen käyttäjän juhlan” varjolla. Hän raivostuu huomatessaan, että uusi sijoitussopimus laimentaa hänen osuutensa Facebookista 34 prosentista 0,03 prosenttiin vaikuttamatta muiden omistajien osuuksiin. Lisäksi hänet poistetaan perustajajäsenten listalta ja talousjohtajan paikalta. Hän kohtaa Zuckerbergin ja Parkerin ja vannoo haastavansa heidät oikeuteen ennen kuin turvamiehet poistavat hänet rakennuksesta. Pian tämän jälkeen Parker jää kiinni kokaiinin hallussapidosta juhlissa, joissa juhlitaan miljoonan käyttäjän rajaa. Hän yrittää syyttää tapahtuneesta Saverinia, mikä saa Zuckerbergin katkaisemaan välit häneen.

Zuckerbergin avustava lakimies Marylin Delpy ilmoittaa Zuckerbergille, että he tulevat tekemään sovinnon Saverinin kanssa, sillä Facebookin perustamisen likaiset yksityiskohdat ja Zuckerbergin välinpitämätön asenne eivät herättäisi valamiesten myötätuntoa. Jäätyään yksin Zuckerberg lähettää Facebook-kaveripyynnön Ericallle ja päivittää sivua toistuvasti. Lopputekstit paljastavat, että molemmat oikeusjutut sovittiin oikeuden ulkopuolella ja Zuckerbergista tuli maailman nuorin miljardööri.

## Näyttelijät

|  |  |  |
| --- | --- | --- |
|  Jesse Eisenberg  | … |  Mark Zuckerberg
  |
|  Andrew Garfield  | … |  Eduardo Saverin
  |
|  Justin Timberlake  | … |  Sean Parker
  |
|  Armie Hammer  | … |  Cameron ja Tyler Winklevoss
  |
|       Josh Pence  | … |  Tyler Winklewoss (Hammerin sijaisnäyttelijä)
  |
|  Max Minghella  | … |  Divya Narendra
  |
|  Brenda Song  | … |  Christy Lee
  |
|  Rashida Jones  | … |  Marylin Delpy
  |
|  John Getz  | … |  Sy
  |
|  David Selby  | … |  Gage
  |
|  Denise Grayson  | … |  Gretchen
  |
|  Douglas Urbanski  | … |  Larry Summers
  |

|  |  |  |
| --- | --- | --- |
|  Rooney Mara  | … |  Erica Albright
  |
|  Joseph Mazzello  | … |  Dustin Moskovitz
  |
|  Dustin Fitzsimons  | … |  Phoenix-klubin johtaja
  |
|  Wallace Langham  | … |  Peter Thiel
  |
|  Patrick Mapel  | … |  Chris Hughes
  |
|  Dakota Johnson  | … |  Amelia Ritter
  |
|  Malese Jow  | … |  Alice Cantwel
  |
|  Trevor Wright  | … |  BU-opiskelija rintaliiveissä
  |
|  Shelby Young  | … |  K.C.
  |
|  Aaron Sorkin  | … |  mainosjohtaja
  |
|  Steve Sires  | … |  Bill Gates
  |
|  Caleb Landry Jones  | … |  veljeskunnan jäsen
  |

## Vastaanotto

Rotten Tomatoes -sivuston mukaan 326 arvostelun perusteella kriitikoiden arvosteluista 96 prosenttia oli myönteisiä. Metacritic-sivuston mukaan 42 arvostelun perusteella laskettuna kriitikoiden arvosteluista 95 prosenttia oli myönteisiä.

### Palkinnot ja ehdokkuudet

| Palkinnot ja ehdokkuudet |
| --- |
| Palkinto | Kategoria | Ehdokas | Tulos | Lähde |
| Bafta | Paras elokuva | Ehdokkuus |  |
| Paras ohjaus | David Fincher | Voitto |
| Paras miespääosa | Jesse Eisenberg | Ehdokkuus |
| Paras miessivuosa | Andrew Garfield | Ehdokkuus |
| Paras sovitettu käsikirjoitus | Aaron Sorkin | Voitto |
| Paras leikkaus | Kirk Baxter ja Angus Wall | Voitto |
| Nouseva tähti | Andrew Garfield | Ehdokkuus |
| Golden Globe | Paras draamaelokuva | Voitto |  |
| Paras ohjaus | David Fincher | Voitto |
| Paras käsikirjoitus | Aaron Sorkin | Voitto |
| Paras miespääosa draamaelokuvassa | Jesse Eisenberg | Ehdokkuus |
| Paras miessivuosa | Andrew Garfield | Ehdokkuus |
| Paras musiikki | Trent Reznor ja Atticus Ross | Voitto |
| Oscar | Paras elokuva | Dana Brunetti, Ceán Chaffin, Michael De Luca ja Scott Rudin | Ehdokkuus |  |
| Paras ohjaus | David Fincher | Ehdokkuus |
| Paras miespääosa | Jesse Eisenberg | Ehdokkuus |
| Paras sovitettu käsikirjoitus | Aaron Sorkin | Voitto |
| Paras kuvaus | Jeff Cronenweth | Ehdokkuus |
| Paras leikkaus | Angus Wall ja Kirk Baxter | Voitto |
| Paras äänitys | Ren Klyce, David Parker, Michael Semanick ja Mark Weingarten | Ehdokkuus |

## Lähteet

## Aiheesta muualla

* Virallinen sivusto (englanniksi)
* Käsikirjoitus (.pdf) *flash.sonypictures.com*. (englanniksi)
* *The Social Network* Internet Movie Databasessa (englanniksi)
* *The Social Network* Box Office Mojossa. (englanniksi)
* *The Social Network* Rotten Tomatoesissa. (englanniksi)
* *The Social Network* Metacriticissä. (englanniksi)

David Fincherin ohjaamat elokuvat
* *Alien 3* (1992)
* *Seitsemän* (1995)
* *The Game – oletko valmis peliin?* (1997)
* *Fight Club* (1999)
* *Panic Room* (2002)
* *Zodiac* (2007)
* *Benjamin Buttonin uskomaton elämä* (2008)
* *The Social Network* (2010)
* *The Girl with the Dragon Tattoo* (2011)
* *Gone Girl* (2014)
* *Mank* (2020)